# data[].attributes.headline
Campanya de recaptació d'aliments i roba d'abrigar pels animals de la protectora.

# data[].attributes.subject
Campanya de recaptació d'aliments i roba d'abrigar pels animals de la protectora.

# data[].attributes.body
Vam enviar un missatge per Dinantia a les famílies i vam informar els nostres companys i companyes de l’escola que estàvem fent una campanya de recollida d’aliments i roba d’abric per a gossos i gats, amb la finalitat de fer una donació a la Protectora d’Animals d’Osona.

També vam dissenyar cartells que vam penjar a les marquesines d’informació de l’escola i vam col·locar caixes a l’entrada de l’edifici per recollir les aportacions.

Durant dues setmanes, les famílies van anar dipositant aliments per a gossos i gats. Finalment, la nostra mestra va portar tot el que s’havia recollit a la protectora, que va rebre la donació amb molta alegria i agraïment.

# data[].attributes.body
Vam conèixer els tipus d'empreses que existeixen, les diferències principals respecte a una cooperativa i alguns exemples de cooperatives.

# data[].attributes.headline
A quina entitat, associació o fundació volem donar part dels guanys?

# data[].attributes.subject
A quina entitat, associació o fundació volem donar part dels guanys?

# data[].attributes.body
Després de buscar informació sobre entitats, associacions i fundacions sense ànim de lucre, vam escollir la Protectora d'Animals d'Osona perquè ens agraden molt els gossos i els gats. A més, molts de nosaltres tenim mascotes i considerem que aquests animals aporten grans beneficis a les persones.

# data[].attributes.body
Vam escriure un correu electrònic a la Protectora d'Animals d'Osona per informar-los del nostre projecte i preguntar-los quines eren les seves necessitats.

# data[].attributes.body
Per triar el nom i dissenyar el logotip de la nostra cooperativa, vam seguir els passos següents:

1r: Vam fer una pluja d'idees sobre els beneficis de tenir una mascota (gat i/o gos).

2n: Vam proposar noms que reflectissin o resumissin aquests beneficis.

3r: Vam escollir democràticament un nom entre totes les propostes sorgides.

4t: Vam pensar i triar, entre tots, un lema per a la cooperativa.

5è: Cada alumne va dissenyar individualment un logotip que inclogués el nom i el lema de la cooperativa.

6è: Finalment, vam fer una votació per escollir el logotip que representaria la nostra cooperativa.

# data[].attributes.body
Aquest va ser el logotip guanyador!

# data[].attributes.body
Vam redactar i signar els documents oficials de la nostra cooperativa, com ara l'acta de constitució, els estatuts i la fitxa de registre de soci o sòcia; vam escollir els càrrecs de presidència, secretaria i tresoreria; i vam fer la nostra aportació inicial (5 euros). Un cop completada aquesta documentació, vam sol·licitar el NIF a l'ajuntament per formalitzar la creació de la cooperativa.

# data[].attributes.body
El dia 8 de maig vam anar a Centelles per conèixer altres cooperatives escolars de la comarca i compartir una jornada amb activitats ludicoeducatives. Aquesta trobada ens va permetre intercanviar experiències, conèixer els projectes d'altres escoles i gaudir d'activitats diverses plegats.

# data[].attributes.body
Vam elaborar conjuntament un llistat de productes que podríem fabricar i vam fer un càlcul aproximat del cost i del temps que requeriria cadascun. Després de valorar les diferents opcions, vam decidir dissenyar i crear punts de llibre i llibretes amb imatges de les nostres mascotes, de les mestres i d'altres persones conegudes. També vam considerar la possibilitat de fer sotagots, però finalment els vam substituir per uns jocs de memòria elaborats amb fotografies d'animals fetes per nosaltres mateixos i per la nostra mestra.

# data[].attributes.body
Hem aconseguit recaptar 431 euros per donar a la Protectora d'Animals d'Osona!

Per celebrar l’èxit del projecte, hem fet un dinar de germanor i mirat una pel·lícula plegats a l’aula, compartint una estona de convivència i alegria!

Esperem que la nostra aportació ajudi als animals de la protectora!

# data[].attributes.body
Vam organitzar una passejada interactiva de menys de 2 km, apta per a tots els públics, durant la qual els assistents, acompanyats per nosaltres, l'alumnat de 5è, anaven descobrint, al llarg del recorregut, diferents fets i curiositats sobre els gossos i els gats. L'activitat finalitzava al pati de l'Escola Farigola, on es van posar a la venda els productes que havíem elaborat i es va oferir un servei de bar.

Per donar a conèixer l'esdeveniment, vam crear un cartell informatiu que es va penjar als punts d'informació de l'escola i en alguns comerços del poble, vam anar a les aules per informar als nostres companys i companyes d'escola i vam enviar un Dinantia a les famílies. L'AFA i l'ajuntament, també en van fer publicitat a través dels seus canals.

La passejada va ser tot un èxit! Per això, volem expressar el nostre agraïment a les famílies, a l'ajuntament i a totes les persones que hi van participar i que van fer possible aquesta jornada tan especial.